
         Szám: 5/1272-/2026.

E L Ő T E R J E S Z T É S

a Balatonakali Képviselőtestület 2026. szeptember 4-i rendkívüli nyilvános ülésére

Tárgy: 
A környezetvédelem helyi szabályairól és ingatlanok rendjéről rendelet tervezet elfogadása
Előadó: 
Koncz Imre polgármester

Előkészítette:  Dr. Szabó Sándor kirendeltségvezető
TISZTELT KÉPVISELŐTESTÜLET!

Változtatás nélkül a korábbi előterjesztés.

Előkészítésre került a környezetvédelem helyi szabályairól szóló rendelet tervezet. A rendelet megalkotásának az oka a településen élők és nyaralók egészséges környezethez való joga, a település élhetőségének biztosítása, különös tekintettel a településen található zöldterületek védelme és tisztántartása. 

Majd a májusi ülést követően ezt a rendelet-tervezetet elküldtük az érintett hatóságokhoz véleményeztésre.

Változtatás nélkül a korábbi előterjesztés.

2006-ban alkottunk meg A helyi környezet védelméről, a közterületek és ingatlanok rendjéről szóló rendeletünket, melyben részletesen szabályoztuk a követendő előírásokat a fűnyírástól, az ingatlanok rendjén át, a kerti hulladékégetéstől a növénytelepítési előírásokig.
A 2013-ban a szabálysértési jogkör elkerült tőlünk, így kiüresítették az előírásaink betartha-tóságát.
Az önkormányzat a rendelet megalkotásával koordinálni/felügyelni szeretné a különféle zöldterületek gondozását, tisztán tartását, ezzel is elősegítve és megtartva, hogy a település továbbra is élhető és szép legyen. 
A rendelet tervezet környezetvédelmi tárgyú rendeletnek minősül, így azt a Környezet védelmének általános szabályairól szóló 1995. évi LIII. tv. a 48. § (3) bekezdésben foglaltak értelmében véleményeztetni szükséges az illetékes környezetvédelmi igazgatási szervvel (Veszprém Vármegyei Kormányhivatal Környezetvédelmi és Természetvédelmi Főosztály), „(3) A települési önkormányzat környezetvédelmi tárgyú rendeleteinek, határozatainak tervezetét, illetve a környezet állapotát érintő terveinek tervezetét, a környezetvédelmi programot [46. § (1) bekezdés b) pont] a szomszédos és az érintett önkormányzatoknak tájékoztatásul, az illetékes környezetvédelmi igazgatási szervnek véleményezésre megküldi. 
A környezetvédelmi igazgatási szerv szakmai véleményéről harminc napon belül tájékoztatja a települési önkormányzatot.

Továbbá a törvény 46. § (2) bekezdés c) pontjában foglaltak szerint a megyei önkormányzat állást foglal a települési önkormányzatok környezetvédelmet érintő rendeleteinek tervezetével kapcsolatban: „(2) A vármegyei önkormányzat az épített és természeti környezet védelmével kapcsolatos feladatainak ellátása érdekében c) állást foglal a települési önkormányzatok környezetvédelmet érintő rendeleteinek tervezetével kapcsolatban;” 
Majd a májusi ülést követően ez a rendelet-tervezet megküldésre került azon szerveknek, me-lyek véleményezési, illetve állásfoglalási jogosultsággal bírnak.

A tőlük kapott támogató vélemény (ill. a javaslat bedolgozásra került a rendeletbe) a mellékletben.

Kérem a Képviselőtestületet az előterjesztést megvitatni, és a rendelet-tervezetet elfogadni szíveskedjenek!

HATÁROZATI JAVASLAT
Balatonakali község Önkormányzatának Képviselőtestülete 

„A környezetvédelem helyi szabályairól és ingatlanok rend-jéről” szóló rendelet-tervezetet elfogadja és  /2026. (IX. .) szám alatt rendeletei közé iktatja.

Felkéri a jegyzőt a rendelet kihirdetésére.

Határidő: azonnal 
Felelős: jegyző

Balatonakali, 2026. július 20.

